Войнич Этель Лилиан

Войнич Этель Лилиан (акăл. Ethel Lilian Voynich), — акăлчан çыравçи, кĕвĕçи. 1864 çулхи çу уйăхĕн 11-мĕшĕнче Ирландири Коркра çуралнă. 1960 çулхи утă уйăхĕн 28-мĕшĕнче Нью-Йорк хулинче вилнĕ. Джордж Буль хĕрĕ.

Пурнăçĕ
Войнич Михаил Вилфрида качча тухнă хыççăн вăл радикаллă вырăс революционерсен ушкăнне лекнĕ. Çапла вара вăл «Овод» (Кăкăркут, 1897) романа çырнă. Ку романа темиçе чĕлхе çине куçарнă. Чăвашла ăна Молостовкин Г. А. куçарнă.

СССРта вăл питĕ паллă пулнă. Анчах та хăйĕн СССРти чапĕ çинчен вăл пурнăçăн юлашки çулĕсенче çĕç пĕлнĕ. Ăна, пуринпе те маннăскерне Нью-Йоркра Таратута Евгения Александровна литературовед шыраса тупнă. Ун хыççăн ун патне çырусем килме пуçланă, нумайăн хăнана çӳреме тытăннă.

Категори:Акăлчан çыравçисем